Þyrla Landhelgisgæslunnar TF-EIR var send til Hólmavíkur fyrr í dag . Ljósmynd / Landhelgisgæslan Þyrla Landhelgisgæslu Íslands , TF-EIR , var send í sjúkraflug norður á Hólmavík rétt eftir klukkan ellefu í morgun . Þetta segir varðstjóri Gæslunnar í samtali við mbl.is . Ekki er vitað hvort að um veikindi eða slys hafi verið að ræða og frekari upplýsingar fást ekki á þessari stundu . Slökkviliðið á Höfuðborgarsvæðinu var kallað út í morgun vegna reyks sem kom upp í rútu við bensínstöð N1 í Fossvogi . Í fyrstu var óttast að um eld gæti verið að ræða en þegar slökkviliðið kom á vettvang reyndist svo ekki vera og atvikið ekki alvarlegt . Talið er að reykurinn hafi komið úr vél rútunnar eða miðstöðvarkerfi hennar . Þá hefur verið nokkuð mikið um sjúkraflutninga hjá slökkviliðinu í dag .